Naba
Šis raksts ir par ķermeņa daļu. Par radiostaciju skatīt rakstu Radio NABA. Naba (latīņu: umbilicus, grieķu: omphalos) ir vēdera vidusdaļā esošs rētveida padziļinājums, kas ir izveidojies pēc nabas saites pārgriešanas, kad jaundzimušais tiek atdalīts no mātes organisma. Naba ir tikai placentāļu infraklases zīdītājiem. Dažiem cilvēkiem naba izskatās kā iedobums ādā, bet citiem, gluži pretēji, tas izskatās kā izliekums. Turklāt nabas atšķiras pēc lieluma, formas, dziļuma utt. Atkarībā no cilvēka vecuma nabas var mainīties. Piemēram, pusaudžiem tai bieži vien ir izliekta forma, savukārt augšanas procesā naba kļūst padziļināta.